google/wiki40b huggingface dataset:
अंतरा

यह इंडोनेशिया की एक प्रमुख समाचार संस्था है।
स्वीकारपत्र

सामग्री व प्रारूप

इस पत्रक में 13 साक्षियों के आरंभ में ही हस्ताक्षर है। इसके बाद परोपकारिणी सभा के 23 प्रस्तावित पदाधिकारियों व सभासदों के नाम हैं। इनमें प्रमुख हैं महादेव गोविंद रानडे तथा लाहौर, दानापुर, बम्बई, पूना, फ़र्रूख़ाबाद व कानपुर के आर्यसमाजों के तत्कालीन पदाधिकारी। तत्कालीन उदयपुर नरेश सज्जनसिंह जी परोपकारिणी सभा के प्रधान नियुक्त किए गए।
यह पुस्तिका स्वामी दयानंद के देहावसान के कुछ समय पूर्व ही प्रकाशित हुई थी। इसमें उन्होने परोपकारिणी सभा के कार्यकलापों के अलावा यह भी लिखा है कि उनका अंतिम संस्कार वेदोक्त रीति से कैसे किया जाए।
उल्लेखनीय है कि परोपकारिणी सभा के नियमों में यह भी उल्लेख है कि यदि सभा में कोई झगड़ा हो तो आपस में सुलह करें किंतु कचहरी न जाएँ तो कचहरी न जाएँ, किंतु यदि न सुलझे तो तत्कालीन राजा से सलाह ली जाए। मुख्यतः अंग्रेज़ों की बनाई कचहरी द्वारा हस्तक्षेप से बचने के लिए ऐसा किया गया होगा। अंतिम नियम में यह भी लिखा है कि यदि आवश्यकता पड़े तो सभासद् इन नियमों में बाद में परिवर्तन भी ला सकते हैं।
टोगो पहली महिला

टोगो पहली महिला
व्याध

व्याध मूलत: संस्कृत भाषा का शब्द है जिसका हिन्दी भाषा में अर्थ होता है शिकारी। वैसे कालिका प्रसाद के वृहत् हिन्दी कोश में इसका अर्थ शिकार द्वारा जीविका चलाने वाली एक संकर जाति बताया गया है जिसे आमतौर पर बहेलिया कहा जाता है। इस शब्द का एक और लाक्षणिक अर्थ नीच या कमीना आदमी भी है।

उदाहरण

राष्ट्रकवि रामधारी सिंह 'दिनकर' की समर शेष है नामक कविता की ये पंक्तियाँ व्याध को काफी कुछ परिभाषित करती हैं-
"समर शेष है, नहीं पाप का भागी केवल व्याध,
जो तटस्थ हैं, समय लिखेगा उनका भी अपराध।"

मूल

व्याध उस व्यक्ति को कहा जाता है जो जंगली जानवरों को मारता अथवा वध करता है। व्याध को शिकारी भी कहा जाता है। कुछ शौकिया शिकारी होते हैं और कुछ अन्य उपयोग के लिये शिकार करते हैं।
शीत वसंत

शीत वसंत की लोककथा बिहार के अंग क्षेत्र और भोजपुर क्षेत्र में काफी प्रसिद्ध है. यह एक प्रेमप्रधान लोककथा है. इस लोककथा में जहाँ विमाता के दुर्व्यवहार की बात आती है वहीं भाई-भाई का प्रेम भी चरम सीमा पर पहुँचता दिखाई पड़ता है. इस लोककथा को नाच के रूप में भी प्रस्तुत किया जाता है.
सैंथवार

सैंथवार-मल्ल  उत्तर प्रदेश राज्य की एक क्षत्रिय जाति है।
श्रोणि गुहा

श्रोणि गुहा (pelvic cavity) मानवों और कई अन्य कशेरुकी प्राणियों में एक मुख्य शारीरिक गुहा होती है। इसमें यौन अंग, मूत्राशय, अवग्रहाभ मलाशय और मलाशय जैसे महत्वपूर्ण अंग स्थित होते हैं। श्रोणि गुहा से ऊपर उदर गुहा स्थित होती है।
एयर कोमोडोर जसजीत सिंह

एयर कोमोडोर जसजीत सिंह को भारत सरकार द्वारा सन २००६ में रक्षा एवाएं के क्षेत्र में पद्म भूषण से सम्मानित किया गया था। ये हरियाणा से हैं।
कराईकुड़ी

तमिलनाडु के शिवगंगा जिले में स्थित कराईकुड़ी अलगप्पा विश्वविद्यालय के कारण प्रसिद्ध है। यहां पहुंचने के लिए तिरुच्चापल्ली से रेल तथा सड़क दोनों मार्ग से जा सकते हैं। मदुरई से सड़क मार्ग से ही जाया जा सकता है। यह तमिलनाडु राज्य का एक छोटा सा शहर है। यहां पहुंचने के लिए तिरुच्चरापल्लि से उतर कर लगभग ८० किलोमीटर सड़क व रेल मार्ग से पहुंचा जा सकता है। मदुरई से भी यहां सड़क मार्ग से पहुंचा जा सकता है। यहां का अलगप्पा विश्वविद्यालय प्रसिध्द है। कराईकुड़ी से लगभग १२ किलोमीटर की दूरी पर पिलियापट्टी नाम का एक गांव है यहां एक गणेश जी का मंदिर है। इस मंदिर की काफी मान्यता है। इसके विदेश में भी अध्ययन केन्द्र है। यहां रुकने के लिए कई होटल है जिनमें रुकने के लिए कम किराये पर कमरे उपलब्ध हो जाते हैं।
तुषार महता

अतिरिक्त सॉलिसिटर जनरल (ASG) तुषार मेहता को सॉलीसिटर जनरल बनाया गया है. सॉलीसिटर जनरल का पद रंजीत कुमार के इस्तीफे के बाद 20 अक्टूबर 2017 से खाली था.  
नोटिफिकेशन में कहा गया है कि तुषार मेहता का कार्यकाल 30 जून 2020 या अगले आदेश तक रहेगा. तुषार मेहता को 30 जून 2014 को ASG नियुक्त किया गया था.
तुषार मेहता ने सुप्रीम कोर्ट और हाईकोर्ट में कई बड़े केसों में पैरवी की है. आधार केस में वे UIDAI के लिए पेश हुए थे. अयोध्या राम जन्मभूमि- बाबरी विवाद में वे यूपी सरकार की ओर से पेश हो रहे हैं. धारा 377 मामले में वे केंद्र की ओर से पेश हुए. कर्नाटक विधानसभा चुनाव में कांग्रेस की याचिका पर वे केंद्र की ओर से पेश हुए थे.

इसके अलावा मेहता भीमा कोरेगांव केस में महाराष्ट्र सरकार की ओर से, रोहिंग्या मामले में केंद्र की ओर से, असम में NRC मामले में असम सरकार की ओर से पेश हो रहे हैं. एयरसेल मैक्सिस केस में वे पी चिदंबरम और कार्ति चिदंबरम के खिलाफ सीबीआई और ईडी की तरफ से पेश हुए.
मेहता को 2G मामले में स्पेशल कोर्ट के फैसले के खिलाफ दिल्ली हाईकोर्ट में अपील के लिए स्पेशल पीपी बनाया गया है. दिल्ली हाईकोर्ट में वे सोनिया गांधी और राहुल गांधी के खिलाफ इनकम टैक्स की तरफ से पेश हुए थे.
इवान कॉगल

इवान कॉगल नासा की एक अफ़्रीकी अमेरिकी अंतरिक्ष यात्री है, जिनका जन्म २४ अप्रैल १९५९ को न्यू यॉर्क में हुआ था। उन्होंने १९८१ में सैन फ्रांसिस्को स्टेट यूनिवर्सिटी से बायोकैमिस्ट्री में अपनी स्नातक की डिग्री प्राप्त की, और१९८५ में वाशिंगटन विश्वविद्यालय से मेडिसिन की डिग्री हसिल की। उन्होंने १९८५ में कैलिफोर्निया के ओकलैंड के हाइलैंड जनरल अस्पताल में संक्रमणकालीन इंटर्नशिप पूरी की और १९८८ में ब्रोक्स एयर फोर्स बेस, टेक्सास में एरोस्पेस मेडिसिन के स्कूल से एरोस्पेस मेडिसिन में प्रमाणपत्र प्राप्त किया।

जीवनी

नासा यात्री बनने से पहले यूएसएएफ़ में कैगल एसटीएस -30 के लिए वायु सेना के चिकित्सा अधिकारी के रूप में कार्य करती थी। उन्होंने १९९४ से १९९६ तक नासा के व्यावसायिक स्वास्थ्य क्लिनिक में चिकित्सकीय डॉक्टर के रूप में काम किया। और १९९६ में वह नासा द्वारा अंतरिक्ष यात्री प्रशिक्षण के लिए चुनी गयी थी। इवान कैगल १९९६ के अंतरिक्ष यात्री समूह के १६वे वर्ग का सदस्य थी। वह वर्तमान में जॉनसन स्पेस सेंटर के अंतरिक्ष और जीवन विज्ञान निदेशालय में कार्य कर रही है। वह हाल ही में हवाई अंतरिक्ष अन्वेषण एनालॉग और सिमुलेशन (HI-SEAS) के लिए आरक्षित दल के रूप में चयनित की जा चुकी है। इसके अलावा, डा. कैगल को डेनिश एस्ट्रोनॉटिकल सोसाइटी के मानद सदस्य के रूप में भी सूचीबद्ध भी किया गया है।
ज्वारनदीमुख

ज्वारनदीमुख (estuary, एस्चुएरी) सागर तट पर स्थित एक आधा-बंद खारे जल का समूह होता है जिसमें एक या एक से अधिक नदियाँ और झरने बहकर विलय होते हैं, और जो दूसरे अंत में खुले सागर से जुड़ा होता है। समय-समय पर ज्वारभाटा (टाइड) आकर इस से पानी व पानी में उपस्थित अन्य ढीला मलबा बाहर समुद्र में खींच लेता है। इस कारण से ज्वारनदीमुखों में साधारण नदीमुख (डेल्टा) की तरह मलबा एकत्रित नहीं होता, जो नदीतल पर जमा होने से उन्हें कई घाराओं में बिखरने को मजबूर कर देता है, जिससे कि उन धाराओं के बिखराव का आसानी से पहचाना जाने वाला त्रिकोण (डेल्टा) भौगोलिक रूप बन जाता है। उनके विपरीत ज्वारनदीमुख अक्सर एक ही लकीर में सागर में जल ले जाता है। ज्वारनदीमुख समुद्री और नदीय वातावरणों का मिश्रण होता है इसलिए इनमें ऐसे कई प्राणी व वनस्पति पनपते हैं जो और कहीं नहीं मिलते।
खोरठा भाषा

खोरठा के आदि कवि और भाषा का झारखण्ड में द्वितीय राजभाषा का दरजा

खोरठा के आदि कवि श्रीनिवास पानुरी की 92 वीं जयंती 2012 में पर मंदाकिनी उच्च विद्यालय बड़ा जमुआ के मैदान में श्रद्धांजलि समारोह सह कवि सम्मेलन का आयोजन किया गया। मुख्य अतिथि भू-राजस्व मंत्री मथुरा प्रसाद महतो ने कहा कि खोरठा भाषा को द्वितीय राजभाषा का दरजा तो दिया गया, लेकिन इसको धरातल पर पहुंचाने के लिए बाल वर्ग से पठन-पाठन की जरूरत है।
खुशलगढ़ विधानसभा क्षेत्र (राजस्थान)

खुशलगढ़ विधानसभा क्षेत्र राजस्थान का एक विधानसभा क्षेत्र है।
विशेष आर्थिक क्षेत्र

निर्यात को बढ़ावा देने के लिए सरकार द्वारा स्थापित किए जाने वाले आर्थिक क्षेत्रों को स्पेशल इकॉनामिक जोन कहा जाता है। भारत सरकार ने स्पेशल इकॉनामिक जोन की शुरुआत 2005 में की। एसईजेड से होने वाले निर्यात पर कस्टम ड्यूटी, एक्साइज ड्यूटी, आयकर , मिनिमन अल्टरनेट टैक्स, डिविडेंड डिस्ट्रीब्यूशन टैक्स कुछ भी नहीं लगता।k
ज़बायकाल्स्की क्राय

ज़बायकाल्स्की क्राय (रूसी: Забайкальский край) रूस के साइबेरिया क्षेत्र में स्थित एक 'क्राय' का दर्जा रखने वाला संघीय खंड है। सन् २०१० में की गई एक जनगणना के अनुसार इसकी आबादी १,१०६,६११ थी। इस क्राय का क्षेत्रफल ४,३१,५०० वर्ग किलोमीटर है। दक्षिण में ज़बायकाल्स्की क्राय की सरहदें चीन और मंगोलिया से मिलती हैं।
जड़भरत

जड़भरत का प्रकृत नाम 'भरत' है, जो पूर्वजन्म में स्वायंभुव वंशी ऋषभदेव के पुत्र थे। मृग के छौने में तन्मय हो जाने के कारण इनका ज्ञान अवरुद्ध हो गया था और वे जड़वत् हो गए थे जिससे ये जड़भरत कहलाए। जड़भरत की कथा विष्णुपुराण के द्वितीय भाग में और भागवत पुराण के पंचम काण्ड में आती है। इसके अलावा यह जड़भरत की कथा आदिपुराण नामक जैन ग्रन्थ में भी आती है।
शालग्राम तीर्थ में तप करते समय इन्होंने सद्य: जात मृगशावक की रक्षा की थी। उस मृगशावक की चिंता करते हुए इनकी मृत्यु हुई थी, जिसके कारण दूसरे जन्म में जंबूमार्ग तीर्थ में एक "जातिस्मर मृग" के रूप इनका जन्म हुआ था। बाद में पुन: जातिस्मर ब्राह्मण के रूप में इनका जन्म हुआ। आसक्ति के कारण ही जन्मदु:ख होते हैं, ऐसा समझकर ये आसक्तिनाश के लिए जड़वत् रहते थे। इनको सौवीरराज की डोली ढोनी पड़ी थी पर सौवीरराज को इनसे ही आत्मतत्वज्ञान मिला था।

परिचय

भरत प्राचीन भारत के एक प्रतापी राजा थे। वे भगवान ऋषभदेव के ज्येष्ठ पुत्र थे। श्रीमद्भागवत के पंचम स्कन्ध में उनके जीवन एवं अन्य जन्मों का वर्णन आता है।
ऋषभदेव के सौ पुत्रों में भरत ज्येष्ठ एवं सबसे गुणवान थे। ऋषभदेव ने संन्यास लेने पर उन्हें राजपाट सौंप दिया। भरत के नाम से ही लोग अजनाभखण्ड को भारतवर्ष कहने लगे।
श्रीमद्भागवत के पंचम स्कन्ध के सप्तम अध्याय में भरत चरित्र का वर्णन है। कई करोड़ वर्ष धर्मपूर्वक शासन करने के बाद उन्होंने राजपाट पुत्रों को सौंपकर वानप्रस्थ आश्रम ग्रहण किया तथा भगवान की भक्ति में जीवन बिताने लगे। एक बार नदी में बहते मृग को बचाकर वे उसका उपचार करने लगे। धीरे-धीरे उस मृग से उनका मोह हो गया। मृग के मोह में पड़ने के कारण अगले जन्म में उन्होंने मृगयोनि में जन्म लिया।मृगयोनि में जन्म लेने पर भी उन्हें पुराने पुण्यों के कारण अपने पूर्वजन्म का भान था अतः मृगयोनि में रहते हुये भी वे भगवान का ध्यान करते रहे। अगले जन्म में उन्होंने एक ब्राह्मण कुल में जन्म लिया। पुराने जन्मों की याद होने से इस बार वे संसार से पूरी तरह विरक्त रहे। उनकी विरक्ति के कारण लोग उन्हें पागल समझने लगे तथा उनका नाम जड़भरत पड़ गया। जड़भरत के रूप में वे जीवनपर्यन्त भगवान की आराधना करते हुये अन्तः में मोक्ष को प्राप्त हुये।
मिलावट

धनलोलुप और भ्रष्टाचारी व्यवसायियों द्वारा खाद्य पदार्थों में अशुद्ध, सस्ती अथवा अनावश्यक वस्तुओं के मिश्रण को अपमिश्रण या अपद्रव्यीकरण या मिलावट कहते हैं। छोटे-बड़े अनेक खाद्य व्यापारी अधिक लाभ के लोभवश नाना प्रकार की युक्तियों से घटिया वस्तु को बढ़िया बताकर ऊँचे दाम पर बेचने का प्रयास करते हैं। इस प्रकार का कुत्सित व्यापार समाज के सभी वर्गो में न्यूनाधिक मात्रा में व्याप्त है, जिससे जनता को उचित मूल्य देने पर भी घटिया खाद्य सामग्री मिलती है और उससे स्वास्थ्य की हानि भी होती है।

परिचय

खाद्य व्यवसायियों का यह अनैतिक एवं समाजविरोधी आचरण संसार के सभी देशों में पाया जाता है, किंतु अशिक्षित, निर्धन और अल्पविकसित देशों में यह अधिक देखने में आता है। दूध, घी, तेल, अन्न, आटा, चाय, काफी, शर्बत आदि महँगे तथा देहसंरक्षी पदार्थों (प्रोटेक्टिव फ़ूड्स) में अधिकतर अपद्रव्यीकरण किया जाता है जिससे उनकी उपयोगिता कम हो जाती है। इससे जनता को जो स्वास्थ्यहानि होती है उसको रोकना परम आवश्यक है। सदाचारपूर्ण नैतिक शिक्षा, अत्यंत उपयोगी साधन होते हुए भी अपद्रव्यीकरण रोकने में किसी देश में सफल सिद्ध नहीं हुई है। मानव स्वभावगत दोषों का अध्ययन करनेवाले न्यायशास्त्रियों का मत है कि खाद्य का अपद्रव्यीकरण रोकने के लिए कठोर दंडनीति अपनाना आवश्यक है। साधारण धनदंड सर्वथा अपर्याप्त है। भोजन को विषाक्त करनेवाला आततायी कहलाता है और 'नाततायी वधे दोष:' के अनुसार उसको दंड देना ही उचित है। इसी कारण ऐसे अपराधी के लिए धनदंड के अतिरिक्त अब कारादंड का भी विधान है। परंतु केवल दंडनीति से भी काम नहीं चलता। जनमत जागरण की भी आवश्यकता है।
दूध में जल, घी में वनस्पति घी अथवा चर्बी, महँगे और श्रेष्ठतर अन्नों में सस्ते और घटिया अन्नों आदि के मिश्रण को साधारणत: मिलावट या अपमिश्रण कहते हैं। किंतु मिश्रण के बिना भी शुद्ध खाद्य को विकृत अथवा हानिकर किया जा सकता है और उसके पौष्टिक मान (फूड वैल्यू) को गिराया जा सकता है। दूध से मक्खन का कुछ अंश निकालकर उसे शुद्ध दूध के रूप में बेचना, अथवा एक बार प्रयुक्त चाय की साररहित पत्तियों को सुखाकर पुन: बेचना मिश्रणरहित अपद्रव्यीकरण के उदाहरण हैं। इसी प्रकार बिना किसी मिलावट के घटिया वस्तु को शुद्ध एवं विशेष गुणकारी घोषित कर झूठे दावे सहित आकर्षक नाम देकर जनता को ठगा जा सकता है। इस कारण 'मिलावट' अथवा 'मिश्रण' जैसे शब्द खाद्यविकारी कार्यो के लिए पूर्ण रूप से सार्थक नहीं हैं। खाद्य पदार्थ के उत्पादन, निर्माण, संचय, वितरण, वेष्टन, विक्रय आदि से संबंधित वे सभी कुत्सित कार्य, जो उसके स्वाभाविक गुण, सारतत्व अथवा श्रेष्ठता को कम करनेवाले हैं, अथवा जिनसे ग्राहक के स्वास्थ्य की हानि और उसके ठगे जाने की संभावना रहती है, अपद्रव्यीकरण या अपनामकरण (मिसब्रैंडिंग) द्वारा सूचित किए जाते हैं। जनस्वास्थ्य तथा न्यायविधान की दृष्टि में ये शब्द बहुत व्यापक अर्थ के द्योतक हैं।

मिलावट के विरुद्ध कानून

खाद्य पदार्थ के अपद्रव्यीकरण द्वारा जनता की स्वास्थ्यहानि को रोकने के लिए प्रत्येक देश में आवश्यक कानून बनाए गए हैं। भारत के प्रत्येक प्रदेश में शुद्ध खाद्य संबंधी आवश्यक कानून थे, किंतु भारत सरकार ने सभी प्रादेशिक कानूनों में एकरूपता लाने की आवश्यकता का अनुभव कर, देश-विदेशों में प्रचलित काननों का समुचित अध्ययन कर, सन्‌ 1954 में खाद्य-अपद्रव्यीकरण-निवारक अधिनियम (प्रिवेंशन ऑव फ़ूड ऐडल्टरेशन ऐक्ट) समस्त देश में लागू किया और सन्‌ 1955 में इसके अंतर्गत आवश्यक नियम बनाकर जारी किए। इस कानून द्वारा अपद्रव्यीकरण तथा झूठे नाम से खाद्यों का बेचना दंडनीय है।
ङ

ङ देवनागरी वर्णमाला का एक व्यंजन है और इसमें ख़ुद के सहित १२ अक्षर आते है।
लघुशस्त्र

अन्तरराष्ट्रीय शस्त्र नियंत्रण की शब्दावली में, लघुशस्त्र या छोटे हथियार (small arms) के अन्तर्गत रिवॉल्वर, पिस्टल, राइफल, कार्बाइन, तथा असाल्ट राइफल, सबमशीन गन और हल्की मशीन गन आते हैं।
पिनोकियो

पिनोकियो (अंग्रेजी:Pinocchio) एक इतालवी काल्पनिक चरित्र है जिसकी रचना 1883 में कार्लो कोल्लोडी ने की थी। यह पहली बार १८८३ में पिनोकियो के कारनामे या द एडवेंचर ऑफ पिनोकियो मे अवतरित हुआ था। कथा के अनुसार इसकी रचना एक काष्ठकार गपीतो ने एक छोटे गांव में चीड़ की लकड़ी से की थी। पर अपनी रचना के पश्चात पिनोकियो एक असली लड़का बनने की सोचने लगा। पिनोकियो जब लड़का बन गया तब, वह जब भी झूठ बोलता था तो उसकी नाक लम्बी होने लगती थी। पिनोकियो का अर्थ तश्कन भाषा में चीड़ का बीज होता है। मानक इतालवी भाषा मे इसे पिनोलो कहा जाता है जो दो शब्दों, पिनो अर्थार्थ चीड़ और ओकियो यानि आँख होता है।
हरा वर्ण के परिवर्तन

यह लेख हरे रंग के प्रसिद्ध टिंट एवं छायाओं के बारे में है।

Shades of chartreuse green colour comparison chart

Pale Green-Yellow (Crayola Green-Yellow) (Hex: #F1E788) (RGB: 242, 231, 136)
 Starship (Xona.com Color List) (Hex: #ECF245) (RGB: 236, 242, 69)
 Chartreuse Yellow (traditional Chartreuse) (Hex: #DFFF00) (RGB: 223, 255, 0)
 Pear (Hex: #D1E231) (RGB: 209, 226, 49)
 
 Green-Yellow (web color) (Hex: #ADFF2F) (RGB: 173, 255, 47)
 Lawn Green (web color) (Hex: #7CFC00) (RGB: 124, 252, 0)
 CHARTREUSE GREEN (web color Chartreuse) (Hex: #7FFF00) (RGB: 127, 255, 0)
 Bright Green (Hex: #66FF00) (RGB: 102, 255, 0)
 Harlequin (computer display upgraded) (Hex: #3FFF00) (RGB: 63, 255, 0)
 Pistachio (Hex: #93C572) (RGB: 147, 197, 146)
 Yellow-Green (web color) (Hex: #9ACD32) (RGB: 154, 205, 50)
 Citrus (Xona.com Color List) (Hex: #A1C50A) (RGB: 161, 197, 10)
 Apple Green (Hex: #8DB600) (RGB: 141, 182, 0)
 Olive Drab (web color) (Hex: #6BBE23) (RGB: 107, 142, 35)
 Harlequin (traditional) (Deep Harlequin) (Hex: #44944A) (RGB: 68, 148, 74)
 Dark Olive Green (web color) (Hex: #556B2F) (RGB: 85, 107, 47)
विषविज्ञान

जीवों के उपर रसायनों के प्रतिकूल प्रभावों के अध्ययन से सम्बन्धित विधा को विषविज्ञान (Toxicology) कहते हैं। इसमें विषाक्तता के लक्षणों, प्रक्रिया (मेकेनिज्म), चिकित्सा, एवं जाँच आदि का अध्ययन किया जाता है।
स्टन्टमैन

संक्षेप

अमीर रीना अपने भाई के दोस्त, पुणे स्थित बजरंग तिवारी जो मोटरबाइक-स्टंटमैन है के साथ प्यार में पड़ती है। उसकी विधवा मां को वो पसंद नहीं है। जब रीना ने उससे शादी करने का जोर दिया, तो उसकी मां ने विजय और बजरंग से अपने पति के जैसे अपने जीवन को खतरे में न डालने के लिए बात करने का प्रयास किया। बजरंग के पिता भी इसी खतरनाक पेशे से जीवन खो चुके थे। वह बजरंग को उसके साथ रहने की पेशकश करती है, लेकिन उसने मना कर दिया। विवाह होता है और रीना अपने पति के साथ झोपड़ियों में रहने के लिए चली जाती है। इसके तुरंत बाद वह एक बेटी गुड्डी को जन्म देती है। विजय के मारे जाने के बाद उनका जीवन बिखर गया और सबूत बजरंग की ओर इंगित करते हैं। रीना उसे छोड़ देती है और अपनी मां के साथ आगे रहती है और चाहती है कि गुड्डी भी उसके साथ रहें। बाद में वह पाती है कि बजरंग गुड्डी को लेकर फरार हो गया है।
२५५७ ईसा पूर्व

२५५७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५५७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
जूरा कैन्टन

बर्न कैन्टन से विभाजन

सन् १८१५ के वियेना सम्मेलन में जूरा कैन्टन का क्षेत्र बर्न कैन्टन को दे दिया गया हालांकि जूरा का इलाक़ा अधिकतर कैथोलिक-धर्मी और फ़्रान्सीसी-भाषी जबकी बर्न कैन्टन का ज़्यादातर भाग प्रोटेस्टेन्ट-धर्मी और जर्मन-भाषी है। द्वितीय विश्वयुद्ध के ख़त्म होने के बाद जूरा में एक अलगाववादी अभियान शुरु हो गया जिसका ध्येय जूरा को एक अलग कैन्टन बनाना था। इसमें कुछ झड़पें और आगज़नी की वारदातें भी हुई। १९७८ में यह प्रस्ताव स्विस नागरिकों के सामने एक मतदान के रूप में रखा गया और इसे स्वीकृति मिल गई। १९७९ में नया कैन्टन तो बन गया लेकिन दक्षिण जूरा के लोगों ने, जो फ़्रान्सीसी-भाषी तो हैं लेकिन प्रोटेस्टेन्ट-धर्मी हैं, इस नए कैन्टन का हिस्सा बनने से इन्कार कर दिया और उनका इलाक़ा बर्न कैन्टन में ही रहा। इसलिए ऐतिहासिक जूरा क्षेत्र अब जूरा कैन्टन और बर्नी जूरा में बंट गया है। इस बात पर स्विट्ज़रलैंड में विवाद और बहस जारी रहती है।
अचार

अचार (भारतीय अचार) बहुत से फलों एवं मसालों से बना एक स्वादिष्ट चटपटा व्यंजन है जो प्राय: दूसरे पकवानों के साथ खाया जाता है।
पूरे भारतवर्ष के रसोई में अचार का अद्वितीय स्थान है।
हिन्दुस्तान में अचार के अनेका-नेक प्रकार फलों एवं शब्जियों से बनाए जाते है।
ईटा दुर्ग

ईटा दुर्ग (ईंटों का किला) ईटानगर के केन्द्र में स्थित है। वास्तव में इटानगर का नाम इस किले के नाम से ही आया है।
क्रांतिवीर झंडू सिंह नम्बरदार

इतिहास

10 मई 1857 को मेरठ में क्रान्ति के विस्फोट के बाद मेरठ के आस-पास स्थित गुर्जरो के गांवों ने अंग्रेजी राज की धज्जिया उड़ा दी। अंग्रेजों ने सबसे पहले उन गांवों को सजा देने पर विचार किया जिन्होंने 10 मई की रात को मेरठ में क्रान्ति में बढ़ चढ़कर भाग लिया था और उसके बाद मेरठ के बाहर जाने वाले आगरा, दिल्ली आदि मार्गो को पूरी तरह से रेाक दिया था। जिसकी वजह से मेरठ का सम्पर्क अन्य केन्द्रों से कट गया था।  इस क्रम में सबसे पहले 24 मई को 'इख्तयारपुर' पर और उसके तुरन्त बाद 3 जून को 'लिसाड़ी' , 'नूर नगर' और 'गगोल गांव' पर अंग्रेजों ने हमला किया। ये तीनों गांव मेरठ के दक्षिण में स्थित 3 से 6 मील की दूरी पर स्थित थे। लिसारी और नूरनगर तो अब मेरठ महानगर का हिस्सा बन गए हैं। गगोल प्राचीन काल में श्रषि विष्वामित्र की तप स्थली रहा है और इसका पौराणिक महत्व है। नूरनगर, लिसाड़ी और गगोल के किसान उन क्रान्तिवीरों में से थे जो 10 मई 1857 की रात को घाट, पांचली, नंगला आदि के किसानों के साथ कोतवाल धनसिंह गुर्जर के बुलावे पर मेरठ पहुँचे थे। अंग्रेजी दस्तावेजों से यह साबित हो गया है कि  कोतवाल धनसिंह गुर्जर के नेतृत्व में सदर कोतवाली की पुलिस और इन किसनों ने क्रान्तिकारी घटनाओं का अंजाम दिया था। इन किसानों ने कैण्ट और सदर में भारी तबाही मचाने के बाद रात 2 बजे मेरठ की नई जेल तोड़ कर 839 कैदियों को रिहा कर दिया। 10 मई 1857 को सैनिक विद्रोह के साथ-साथ हुए इस आम जनता के विद्रोह से अंग्रेज ऐसे हतप्रभ रह गए कि उन्होंने अपने आप को मेरठ स्थित दमदमें में बन्द कर लिया। वह यह तक न जान सके विद्रोही सैनिक किस ओर गए हैं ? इस घटना के बाद नूरनगर, लिसाड़ी, और गगोल के क्रान्तिकारियों बुलन्दशहर आगरा रोड़ को रोक दिया और डाक व्यवस्था भंग कर दी। आगरा उस समय उत्तरपश्चिम प्रांत की राजधानी थी। अंग्रेज आगरा से सम्पर्क टूट जाने से बहुत परेषान हुए। गगोल आदि गाँवों के इन क्रान्तिकारियों का नेतृत्व गगोल के झण्डा सिंह गुर्जर उर्फ झण्डू दादा कर रहे थे। उनके नेतृत्व में क्रान्तिकारियों ने बिजली बम्बे के पास अंग्रेज़ी सेना के एक कैम्प को ध्वस्त कर दिया था। आखिरकार 3 जून को अंग्रेजो ने नूरनगर लिसाड़ी और गगोल पर हमला बोला। अंग्रेजी सेना के पास काराबाइने थी और उसका नेतृत्व टर्नबुल कर रहा था। मेरठ शहर के कोतवाल बिशन सिंह, जो कि रेवाड़ी के क्रान्तिकारी नेता राजा तुलाराव का भाई था, को अंग्रेजी सेना को गाईड का काम करना था।
परन्तु वह भी क्रान्ति के प्रभाव में आ चुका था। उसने गगोल पर होने वाले हमले की खबर वहां पहुँचा दी और जानबूझ कर अंग्रेजी सेना के पास देर से पहुँचा। इसका नतीजा भारतीयों के हक में रहा, जब यह सेना गगोल पहुँची तो सभी ग्रामीण वहाँ से भाग चुके थे। अंग्रेजो ने पूरे गाँव को आग लगा दी। बिशन सिंह भी सजा से बचने के लिए नारनौल, हरियाणा भाग गए जहाँ वे अग्रेजों से लड़ते हुए शहीद हो गए।कुछ दिन बाद अंग्रेजों ने फिर से गगोल पर हमला किया और बगावत करने के आरोप में 9 लोग रामसहाय, घसीटा सिंह, रम्मन सिंह, हरजस सिंह, हिम्मत सिंह, कढेरा सिंह, शिब्बा सिंह बैरम और दरबा सिंह को गिरफ्तार कर लिया। इन क्रान्तिवीरों पर राजद्रोह का मुकदमा चला और दषहरे के दिन इन 9 क्रान्तिकारियों को चैराहे पर फांसी से लटका दिया गया। तब से लेकर आज तक गगोल गांव में लोग दशहरा नहीं मनाते हैं।
त्रिपोली (लेबनान)

इतिहास

त्रिपोली का इतिहास बहुत पुराना है और १४वीं सदी ईसापूर्व तक जाता है। यहाँ लेबनान का सबसे बड़ा क़िला, रेमोंद द सैं-झ़ील क़िला (Citadel of Raymond de Saint-Gilles) मौजूद है। प्राचीनकाल में यह एक फ़ोनीशियाई परिसंघ का केंद्र हुआ करती थी जिसमें टायर, सिदोन और आरादोस के शहर शामिल थे। इस वजह से इसका नाम 'त्रि पोली' (यानि 'त्रि पुरी' - पोलिस और पुरी यूनानी और संस्कृत के सजातीय शब्द हैं) पड़ा। बाद में इसपर असीरियाई साम्राज्य, ईरान के हख़ामनी साम्राज्य, रोमन साम्राज्य, बीज़ान्टिन सल्तनत, भिन्न अरब ख़िलाफ़तों, सलजूक़ साम्राज्य, क्रूसेडरों (यूरोपीय धर्मयोद्धाओं), ममलूकों, उसमानी साम्राज्य और फ़्रांस का क़ब्ज़ा रहा। १२वीं सदी में यूरोप से आई ईसाई सेनाओं ने यहाँ 'त्रिपोली की काउंटी' नामक राज्य की स्थापना भी करी। लेबनान राष्ट्र की स्थापना के बाद त्रिपोली सीरिया के लिए व्यापार का केंद्र नहीं रहा और इसका महत्व बेयरूत के मुक़ाबले में कम रह गया।

लोग

त्रिपोली के अधिकतर लोग सुन्नी मुस्लिम हैं। ईसाईयों की संख्या केवल ५% के आसपास है।
पंडित नरसिंहलु वडवाटि

जीवन

आपका जन्म १९४२ में वडवाटी नामक गाँव में, एक प्रसिद्ध संगितझ परिवार में हुआ। इनके दादा चिक्कओबळप्पा शहनाई कलाकार थे। इनके पिता बुड्डप्पा तबला कलाकार थे, व इनकी माता रंगम्मा भक्ति गीत गाती थीं। बचपन से ही संगीत में इनके विशेश रुचि रही। मटमारि वीरण्णा इनके प्रथम गुरु थे। बाद में वडवाटि ने अपना संगीत अभ्यास श्री वेंकटप्पा के यहाँ पूर्ण किया। इन्होंने पंडित सिद्दराम जम्ब्लदिण्णि से हिन्दुस्तानी संगीत में शिक्षा ली। सिद्दराम जम्ब्लदिण्णि ग्वालियर व जयपुर घराने से थे। दस साल के कठोर साधना के बाद वडवाटि ने एकल गायन शुरू किया।
बर्षों के परिश्रम के बाद वडवाटि ने क्लारियोनेट पर महारत हासिल की। लगभग एक व्यक्ति के गाने के धुन की तरह क्लारियोनेट से गवाने की अनूठी विद्या वडवाटि ने हासिल की। इन्होने भारत, युनैटेड किन्गडम (ग्रेट ब्रिटन्), अमेरिका और फ्राँस में प्रदर्शन दिए।

संगीत विद्यापीठ

स्वरसंगमसंगीत विद्यालय नाम से वडवाटि ने रायचूर मे एक संगीत विद्यापीठ खोला। बेंगलूरु में पंडित नरसिंहलु वडवाटि संगीत अकाडमी नाम से एक और संगीत विद्यालय भी है।
फलदार वृक्ष

उन वृक्षों को फलदार वृक्ष कहते हैं जिन पर लगने वाले फल मनुष्य एवं कुछ जानवरों के खाने के काम आते हैं। पुष्प वाले सभी वृक्ष फल भी देते हैं। फल वास्तव में पुष्प का पका हुआ अण्डाशय ही है। इनमें एक या अधिक बीज होते हैं।
किन्तु उद्यानिकी में 'फलदार वृक्ष' से तात्पर्य केवल उन वृक्षों से है जो मानव के भोजन के काम आने वाले फल देते हैं।
1994 आर सी ए प्रतियोगिता

पुरुष एकल

वेन फरेरा ने  ओलिवर दिह्लेत्रा को 6-2, 6-1 से हराया।

पुरुष युगल

टॉड वुडब्रिज /  मार्क वुडफोर्ड ने  जिम ग्रैब /  रिची रेनबर्ग को 6-4, 6-2 से हराया।
आदर्शोन्मुख यथार्थवाद

आदर्शोन्मुख यथार्थवाद (Idealistic Realism
) आदर्शवाद तथा यथार्थवाद का समन्वय करने वाली 
विचारधारा है। आदर्शवाद और यथार्थवाद बीसवीं शती के साहित्य की दो प्रमुख विचार धाराएँ थीं। आदर्शवाद में सत्य की अवहेलना या उस पर विजय प्राप्त कर के आदर्शवाद की स्थापना की जाती थी। जबकि यथार्थवाद में आदर्श का पालन नहीं किया जाता था, या उसका ध्यान नहीं रखा जाता था। आदर्शोन्मुख यथार्थवाद में यथार्थ का चित्रण करते हुए भी आदर्श की स्थापना पर बल दिया जाता था। इस प्रवृत्ति की ओर प्रथम महत्त्वपूर्ण संकेत प्रेमचन्द का है। उन्होंने कथा साहित्य को यथार्थवादी रखते हुए भी आदर्शोन्मुख बनाने की प्रेरणा दी और स्वतः अपने उपन्यासों और कहनियों में इस प्रवृत्ति को जीवन्त रूप में अंकित किया। उनका उपन्यास प्रेमाश्रम इसी प्रकार की कृति है। पर प्रेमचन्द के बाद इस साहित्यिक विचारधारा का आगे विकास प्रायः नहीं हुआ। इस चिंतन पद्धति को कदाचित कलात्मक स्तर पर कृत्रिम समझकर छोड़ दिया गया। 
प्रेमचन्द कला के क्षेत्र में यथार्थवादी होते हुए भी सन्देश की दृष्टि से आदर्शवादी हँ। आदर्श प्रतिष्ठा करना उनके सभी उपन्यासों का लक्ष्य हॅ। ऐसा करने में चाहे चरित्र की स्वाभाविकता नष्ट हो जाय, किन्तु वह अपने सभी पात्रों को आदर्श तक पहुँचाते अवश्य है। प्रेमचन्द की कला का चर्मोत्कर्ष उनके अन्तिम उपन्यास गोदान में दिखाई पडता हॅ। "गोदान" लिखने से पहले प्रेमचन्द आदर्शोन्मुख यथार्थवादी थे, परन्तु "गोदान" में उनका आदर्शोन्मुख यथार्थवाद जवाब दे गया है। प्रेमचंद इस विचारधारा के प्रमुख लेखक थे।